Карл Сандбърг
Залези

Превод от английски: Александър Шурбанов, —

chitanka.info

Има залези, дето прошепват „довиждане“.

Кратък сумрак е то и път за звездите.

Те обхождат степта и морето, снишени и равни,

и лек е сънят.

Има залези, дето танцуват за сбогом.

Нависоко развяват те своите шарфове —

до дъгата и после отвъд.

Във косите си с панделки, с ленти на хълбока,

те танцуват за сбогом. И в люлка от сънища

ни подхвърлят съня.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.